গুপ্ত সাম্রাজ্য
গুপ্ত সাম্রাজ্য (সংস্কৃত: गुप्त राजवंश, "") ছিল একটি প্রাচীন ভারতীয় সাম্রাজ্য। আনুমানিক খ্রিষ্টীয় ৩২০ থেকে ৫৫০ অব্দের মধ্যবর্তী সময়ে ভারতীয় উপমহাদেশের অধিকাংশ অঞ্চল জুড়ে এই সাম্রাজ্য প্রসারিত ছিল। মহারাজ শ্রীগুপ্ত "ধ্রুপদি সভ্যতা"-র আদর্শে এই সাম্রাজ্য প্রতিষ্ঠা করেন। গুপ্ত শাসকদের ভারতে যে শান্তি ও সমৃদ্ধি স্থাপিত হয়েছিল, তার ফলশ্রুতিতে দেশ বৈজ্ঞানিক ও শিল্পক্ষেত্রে বিশেষ উৎকর্ষ লাভ করতে সক্ষম হয়। গুপ্তযুগকে বলা হয় ভারতের স্বর্ণযুগ। এই যুগ ছিল আবিষ্কার, বিজ্ঞান ও প্রযুক্তি, বাস্তুবিদ্যা, শিল্প, ন্যায়শাস্ত্র, সাহিত্য, গণিত, জ্যোতির্বিদ্যা, ধর্ম ও দর্শনের বিশেষ উৎকর্ষের যুগ; বর্তমান হিন্দু সংস্কৃতি মূলত এই যুগেরই ফসল। গুপ্ত যুুগের আমলে অনেক পণ্ডিত ব্যক্তি যেমন কালিদাস, আর্যভট্ট, বরাহমিহির, বিষ্ণু শর্মা -এর অবির্ভাব হয়েছিলো। 
প্রথম চন্দ্রগুপ্ত, সমুদ্রগুপ্ত ও দ্বিতীয় চন্দ্রগুপ্ত ছিলেন গুপ্ত সাম্রাজ্যের সর্বাপেক্ষা প্রসিদ্ধ সম্রাট।
প্রায় ৩২০ থেকে ৫৫০ অবধি,গুপ্ত বংশের প্রধান শাখা ভারতের গুপ্ত সাম্রাজ্য শ্বাসন করেছিলেন। এই সাম্রাজ্য শ্রীগুপ্ত দ্বারা প্রতিষ্ঠিত হয়েছিল শাসকগণ:
গয়া জেলা
গয়া প্রাচীন মগধ অঞ্চলের একাধিক রাজবংশের উত্থান ও পতনের সাক্ষী। খ্রিস্টপূর্ব ৬ষ্ঠ শতাব্দী থেকে খ্রিস্টীয় ১৮শ শতাব্দী পর্যন্ত গয়া এই অঞ্চলের সাংস্কৃতিক ইতিহাসে একটি গুরুত্বপূর্ণ স্থান অধিকার করে ছিল। খ্রিস্টপূর্ব ৬ষ্ঠ শতাব্দীতে শিশুনাগ এই অঞ্চলে শিশুনাগ রাজবংশ প্রতিষ্ঠা করেন। এই রাজবংশ পাটলীপুত্র (অধুনা পাটনা) অঞ্চল নিজ অধিকারে আনতে সক্ষম হয়েছিল। এই রাজবংশের পঞ্চম শাসক বিম্বিসার (যিনি খ্রিস্টপূর্ব ৫১৯ অব্দের সমসাময়িক ছিলেন) গয়াকে বহির্বিশ্বের সঙ্গে পরিচিত করে তোলেন। বিম্বিসারের রাজত্বকালেই গৌতম বুদ্ধ ও মহাবীর গয়ায় এসেছিলেন। নন্দ রাজবংশের অধীনে কিছুকাল থাকার পর অশোকের রাজত্বকালে (খ্রিস্টপূর্ব ২৭২-২৩২ অব্দ) গয়া ও সমগ্র মগধ অঞ্চল মৌর্য সাম্রাজ্যের অন্তর্ভুক্ত হয়। অশোক বৌদ্ধধর্ম গ্রহণ করেছিলেন। তিনিই বোধগয়ায় যেখানে গৌতম বুদ্ধ বোধিলাভ করেছিলেন সেখানে প্রথম মন্দিরটি নির্মাণ করান।